**Mór Városi Önkormányzat Képviselő-testületének**

**429/2019. (XII.11.) Kt.**

**határozata**

**„Mór város belterületi vízrendezése” című pályázat költségnövekmény igényléséről**

Mór Városi Önkormányzat Képviselő-testülete a TOP 2.1.3-15-FE1-2016-00016 számú „Mór város belterületi vízrendezése” című projekt kapcsán az európai uniós forrásból finanszírozott egyes projektek költségnövekménye támogathatóságáról szóló 17/2017. (II. 1.) Korm. rendelet alapján költségnövekmény igényt nyújt be. A projekt megvalósítására megítélt támogatás bruttó 114 998 500,- Ft. A lefolytatott közbeszerzési eljárás, illetve a közbeszerzéssel nem érintett tételek árajánlatai, szerződései alapján az igényelt költségnövekmény összege bruttó 16 789 781 Ft, melyhez az Önkormányzat bruttó 151 460 167,-Ft projekten kívüli nem elszámolható hozzájárulást biztosít.

Mór Városi Önkormányzat Képviselő-testülete felhatalmazza a polgármestert, hogy a költségnövekményre támogatási kérelmet nyújtson be, szerződés módosítás formájában a Közreműködő Szervezet felé a projekt finanszírozására, 16 789 781 Ft összegben.

Határidő: Folyamatos

Felelős: polgármester(Projekt Iroda)

 Fenyves Péter Dr. Taba Nikoletta

 polgármester aljegyző